শেলি লং
শেলি লং (ইংরেজি: Shelley Lee Long; জন্ম: ২৩ আগস্ট ১৯৪৯) হলেন একজন মার্কিন অভিনেত্রী ও কৌতুকাভিনেত্রী। তিনি টেলিভিশন সিটকম চিয়ার্স-এ ডায়ান চেম্বারস চরিত্রে অভিনয়ের জন্য সর্বাধিক পরিচিত। এই কাজের জন্য তিনি পাঁচটি এমি পুরস্কারের মনোনয়ন লাভ করেছেন, এবং ১৯৮৩ সালে হাস্যরসাত্মক ধারাবাহিকে সেরা অভিনেত্রী বিভাগে একটি পুরস্কার অর্জন করেছেন ও দুটি গোল্ডেন গ্লোব পুরস্কার অর্জন করেছেন। লং এই ধারাবাহিকের স্পিনঅফ ফ্রেজিয়ার-এ ধারাবাহিকে তার করা ডায়ান চেম্বারস চরিত্রে অভিনয় করেন। এই কাজের জন্য তিনি সেরা অতিথি অভিনেত্রী বিভাগে একটি এমি পুরস্কারের মনোনয়ন লাভ করেন। ২০০৯ সালে তিনি এবিসি চ্যানেলের হাস্যরসাত্মক ধারাবাহিক মডার্ন ফ্যামিলি-এ ডিডি প্রিচেট চরিত্রে অভিনয় করেন। লং কয়েকটি চলচ্চিত্রে শ্রেষ্ঠাংশে অভিনয় করেছেন, তন্মধ্যে উল্লেখযোগ্য হল নাইট শিফট (১৯৮২), ইরেকনসিলেবল ডিফারেন্সেস (১৯৮৪), দ্য মানি পিট (১৯৮৬), আউট্রেজাস ফরচুন (১৯৮৭), হেলো অ্যাগেইন (১৯৮৭), ট্রুপ বেভারলি হিলস (১৯৮৯), দ্য ব্র্যাডি বাঞ্চ মুভি (১৯৯৫), আ ভেরি ব্র্যাডি সিক্যুয়েল (১৯৯৬) ও ডক্টর টি অ্যান্ড দ্য উইমেন (২০০০)।